pl da nb da pl da da da da da en da da hbs_lat da da fr en nl en da da en da da fr da da da de da nb da sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
23. november 2013 kage ægkakaomælkmelsmørsukkervanilje
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Irriterende som det der arbejde er totalt ødelæggende for ens fritid!
Jeg har været noget fortravlet i den sidste tid, så menuen herhjemme har primært været gamle klassikere. Det er selvfølgelig også meget hyggeligt, men jeg trives altså bedst med nye tiltag i køkkenet. Om under tre uger skal vi flytte, så blogaktiviteten bliver nok lettere sporadisk på denne side af jul. Jeg glæder mig meget til at kunne cykle på arbejde, frem for at køre 50 km hver vej, men det bliver også noget af en omvæltning at flytte fra Århus, hvor vi har boet i 20 år.
Nå, men denne weekend er altså den sidste inden vi går totalt i pakke-mode, så bagning skulle der til. Jeg har haft lidt dårlig samvittighed overfor det omtalte Kierkegaard-projekt, så en opskrift herfra blev fundet, alle mål omregnet, og nogle ingredienser udskiftet. Der skulle egentlig marshmallow-fluff i cremen, men da jeg ikke er meget for produkter fyldt med E-numre, sprang jeg det over og lavede en klassisk smørcreme, smagt til med rigeligt vanilje i stedet. Hvor gammel opskriften egentlig er, fremgår ikke helt af bogen, men den skulle oprindelig været blevet bagt af Amish-kvinder og lagt i madpakkerne til bønderne, som så råbte “Whoopie!”, når de fandt sådan en kage 🙂
Jeg har kun prøvet whoopie pies en enkelt gang før, og disse var klart bedre end den sidste opskrift jeg prøvede kræfter med. Jeg skal dog advare om at opskriften er KÆMPE; jeg endte med 17 ret store whoopie pies OG 24 muffins. Heldigvis skulle min datter til klassefest, så hun fik lige en stak muffins under armen.
Vær opmærksom på at der kun er smørcreme nok til 17-18 whoopies pies, så lav enten halv portion dej, eller bare pynt muffins med almindelig glasur.
Whoopie pies (17 + 24 muffins)
225 g blødt smør
kornene af 1 stang vanilje
Kom det bløde smør i en stor skål og pisk det hvidt sammen med sukkeret. Tilsæt æggene et ad gangen og pisk grundigt imellem hver. Bland mel med kakao, bagepulver, salt og vaniljesukker. Tilsæt skiftemel melblanding og mælk imens der piskes. Sørg for at starte og slutte med melblandingen (så skiller dejen ikke!). Beklæd 3 bageplader med bagepapir og læg dejen på med to spiseskeer- 34 kager i alt. Husk god afstand imellem kagerne, de flyder temmelig meget ud. Bages på næstøverste rille ved 175 grader i ca. 10 minutter. Lad kagerne afkøle på en rist til de er helt kolde. Bag resten af dejen som muffins, vær opmærksom på at bagetiden øges til 17-18 minutter.
Til smørcremen piskes smørret blødt. Tilsæt halvdelen af flormelisen, pisk grundigt. Tilsæt mælk og pisk igen. Tilsæt resten af flormelis samt vaniljekorn og salt. Pisk længe nok til at cremen er let og lækker. Kom cremen i en sprøjtepose med en mellem stjernetyl (alternativt kan en frysepose bruges).
Når kagerne er helt kolde, sprøjtes der creme på den ene halvdel og den anden presses let ovenpå. Du behøver ikke dække kagen fuldstændig, da smørcreme smager meget fyldigt. Kagerne kan holde sig i en tætsluttende bøtte i nogle dage. Husk at lægge smørrebrødspapir imellem, de klistrer nemt sammen.
27. november 2013 kl. 21:17
At flytte lige inden jul er modig. Julen er jo allerede stressende i forvejen. Vi flyttede i august, og jeg er stadig stresset over at ting stadig står i flyttekasser og lamper som endnu ikke er sat op 🙂
27. november 2013 kl. 21:30
Det var lige nu at det passede, men ja, det bliver formentlig en hektisk juletid 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.